Veprių seniūnija

Veprių seniūnija – administracinis-teritorinis vienetas Ukmergės rajono savivaldybės pietvakariniame pakraštyje,Veprių seniūnija. Ukmerge.lt (tikrinta 2022-06-03). Aukštaitijos etnografiniame regione. Centras – Vepriai.

Seniūnijoje yra Veprių vidurinė mokykla su 2 ikimokyklinio ugdymo skyriais ir 2 pradinio ugdymo skyriais, Ukmergės technologijų ir verslo mokyklos Veprių mokymo skyrius, vaikų vasaros poilsio stovykla „Šventosios vingis“, 2 bibliotekos, 2 kultūros namai, 2 pašto įstaigos, Ukmergės kraštotyros muziejaus Veprių filialas, vasaros renginių aikštelė ir hipodromas, viešoji pirtis, Veprių ambulatorija, Veprių Kalvarijos, Veprių Kristaus kapo koplyčia, Veprių Švč. Mergelės Marijos Rožančiaus Karalienės bažnyčia, Sližių felčerinis punktas, Sližių koplyčia, Samantonių medienos apdirbimo įmonė, 5 parduotuvės, kavinė-baras, valčių nuoma, kirpykla, motelis „Geldutė“, UAB „Veprių krosnis“, 3 kaimo turizmo sodybos, buvusi raketų paleidimo aikštelė 5 SS-4 Kelmų miške. Nemažai dėmesio skiriama gyventojų lankomų vietų – parkų ir skverų, paplūdimių, poilsiaviečių įrengimui ir tvarkymui, gyvenimo kokybės gerinimui. Didesnėse seniūnijos gyvenvietėse atnaujintas centrinių gatvių apšvietimas.

 Geografija 

Seniūnija užima 6309 ha plotąVeprių seniūnija. Ukmerge.lt (tikrinta 2025-06-27). (2010 m. – 6250 ha),Ukmerge.lt (informacija)  tai mažiausia pagal plotą kaimiškoji seniūnija Ukmergės rajone. 47,5 proc. seniūnijos ploto užima žemės ūkio naudmenos, 40,8 proc. – miškai, 2,2 proc. – vandenys, 9,5 proc. – kitos paskirties plotai. Didžioji ekonomikos dalis sutelkta Vepriuose, kur gyvena apie pusę jos gyventojų. Seniūnijoje yra Veprių ežeras (37 ha), prateka Šventoji ir Širvinta. Vakaruose seniūnija ribojasi su Jonavos rajono Upninkų seniūnija, šiaurėje – Deltuvos seniūnija, rytuose su Pabaisko seniūnija, o pietuose – Širvintų rajono Gelvonų seniūnija. Šiaurės vakariniu pakraščiu eina kelias .

 Paveldas 

Seniūnijoje yra šie valstybiniai kultūros paveldo objektai: Sližių piliakalnis (A1206), Kazlaučiznos pilkapynas, vad. Švedkapiai (A1205), Bečių kapinynas (A25), Veprių dvarvietė (A1793), pastatų ansamblis, Baro konfederacijos koplytėlė (D54), Akmuo su „Vaiko pėda“ (AR1272).

Valstybiniai gamtos paveldo objektai: Juozapavos akmuo, geologinis objektas, Veprių ąžuolas, gamtos paveldo objektas.

 Istorija 

Seniūnija įsteigta 1995 m. vietoje Veprių apylinkės. 2014 m. patvirtintas Veprių herbas, kurį naudoja ir seniūnija.

|-
| 2001-04  || || 1368 || 1 miestelis (Vepriai), 22 kaimai, 6 viensėdžiai, 1 kaimo dalis
|-
| 2009-09-01  || 62 || 1468 || 1 miestelis, 22 kaimai, 6 viensėdžiai
|-
| 2011 m.  || || 1161 || 1 miestelis, 22 kaimai, 6 viensėdžiai
|-
| 2016-08-13  || || || 1 miestelis, 22 kaimai, 6 viensėdžiai
|-
| 2021 m.  || 63 || 959 || 1 miestelis, 21 kaimas, 3 viensėdžiai
|}

 Seniūnai 
 Janina Akstinavičienė, 1997–2000 m.
 Dalė Urbonienė, 2000–2018 m.Ukmerge.lt (kontaktai) 
 Dalia Radzevičienė, nuo 2019 m.

 Gyvenvietės 

Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):

|-
| Apušynai, vs. || || 1
|-
| Barboriškis, k. || || 3
|-
| Bečiai, k. || 45 || 72
|-
| Gavėnonys, k. || 18 || 15
|-
| Juozapava, vs. || || 2
|-
| Kazlaučizna, k. || || 6
|-
| Kelmai, k. || || 12
|-
| Knyzlaukis, k. || 20 || 29
|-
| Kultuvėnai, k. || 137 || 170
|-
| Labanosiai, k. || 14 || 11
|-
| Mankūnai, k. || 14 || 20
|-
| Martyniškis, k. || || 4
|-
| Mikutiškis, vs. || || 0
|-
| Minderiškiai, k. || || 2
|-
| Pageležiai, k. || 83 || 100
|-
| Pakalnė, k. || || 3
|-
| Palaužė, vs. || || 3
|-
| Paskarbė, vs. || || 3
|-
| Paširvintys, vs. || || 0
|-
| Paupliai, k. || 28 || 29
|-
| Rizgonys, k. || || 3
|-
| Ruginiai, k. || || 4
|-
| Samantonys, k. || 36 || 30
|-
| Sietynai, k. || 11 || 15
|-
| Slabada, k. || || 9
|-
| Sližiai, k. || 34 || 48
|-
| Užušiliai, k. || || 0
|-
| Vepriai, k. || || 18
|-
| Vepriai, mstl. || 458 || 549
|}

 Seniūnaitijos 

2009 m. įsteigtos 3 seniūnaitijos:
 Bečių seniūnaitija: Bečių k., Sietynų k., Rizgonių k., Mikutiškio vs., Slabados k., Veprių k., Labanosių k., Pakalnės k., Barboriškio k., Martyniškio k., Mankūnų k., Pageležių k., Ruginių k., Kazlaučiznos k.
 Sližių seniūnaitija: Kultuvėnų k., Samantonių k., Sližių k., Menderiškių k., Pauplių k., Kelmų k., Apušyno vs., Knyzlaukio k., Palaužės vs., Paskarbės vs., Juozapavos vs., Gavėnonių k., Paširvinčio vs.
 Veprių miestelio seniūnaitija: Veprių mstl.

 Kultūra 

Seniūnijoje įsteigta Veprių kaimo bendruomenė ir Sližių krašto bendruomenė, kurių veikla orientuota į kultūrinį gyvenimą. Vepriuose veikia mokytojo Jono Žentelio asmeninės kolekcijos pagrindu įkurtas istorinės-kultūrinės krypties kraštotyros muziejus, kurio ekspozicijose ir fonduose sukaupta daugiau kaip 5000 eksponatų.

Lietuvoje Vepriai žinomi Kalvarijomis. Per Sekminių atlaidus į Veprių miestelį atvyksta maldininkų iš įvairių Lietuvos vietovių. Atlaidų metu einamas 5,5 kilometrų Kryžiaus kelias. Seniūnijoje labiausiai švenčiama vasaros šventė – Joninės. Sutinkant Naujuosius Metus Veprių miestelio centre uždegamas laužas, skamba sveikinimai, groja muzikantai ir šokama.

1988–2002 m. leistas laikraštis „Šventosios vingis“.

 Šaltiniai 

Kategorija:Ukmergės rajono savivaldybės seniūnijos